33 
De gamle Love af 1868 var unægtelig blevet svært 
forkludrede ved de uendelige smaa, mere eller mindre 
officielle Ændringer; de var tilsidst mildest talt et Virvar. 
Der tiltrængtes derfor en grundig Revision eller snarere 
et Sæt nye Love. Ved Generalforsamling den 19. Oktbr. 
1887 vedtoges »efter Forslag af Lundbeck, at vælge et Ud- 
valg af 3 Medlemmer til at revidere Lovene og frem- 
lægge dem i færdig Stand inden Iste Marts 1888. Til Med- 
lemmer af Udvalget valgtes d'Hrr. Lundbeck, Schlick og 
Duurloo“. 
Udvalgets Betænkning blev forelagt en ekstraordinær 
.Generalforsamling den 7de Marts 1888 og »efter en læn- 
gere Diskussion" blev de nye Love vedtagne som følger: 
§ 1. Foreningens Formaal er at virke for Entomologiens Fremme 
i Almindelighed -og Kjendskab til den danske Fauna i Særdeleshed. 
8 2. Møder afholdes i Vintermaanederne; i Almindelighed med 
fjorten Dages Mellemrum. 
§ 3. Nye Medlemmer optages efter Forslag af et Medlem ved Hen- 
vendelse til Formanden. 
8 4. Foreningens Embedsmænd bestaa af en Formand, der leder 
Forhandlingerne, en Kasserer og en Secretair. Regnskabet gjennemses 
af to Revisorer. 
§ 5. Hvert Aar afholdes en Generaltorsamling, der i Alminde- 
lighed henlægges til en af de første Mødeaftener i Saisonen. Kas- 
sereren fremlægger det reviderede Regnskab og Secretairen Foreningens 
Forhandlinger. Paa denne ordinære Generalforsamling vælges For- 
eningens Embedsmænd for ét Aar med simpel Majoritet. 
§ 6. Extraordinær Generalforsamling kan sammenkaldes af For- 
manden, eller naar mindst seks Medlemmer fordre det. Skriftlige Vota 
er tilladt. 
§ 7. Foreningen foranstalter udgivet et Tidsskrift, der gratis til- 
stilles Medlemmerne. En Redaktør vælges paa to Aar. 
§ 8. Kontingentet er to Kroner aarligt. Regnskabsaaret gaar fra 
lste Jan.—3lte Dec. Kontingentet forfalder til Betaling ved Aarets 
Begyndelse. Nye Medlemmer betale én Krone i Indmeldelsespenge. 
& 9. Naar et Medlem ved Aarets Slutning endnu ikke har erlagt 
sit Aars-Kontingent, kan han udslettes af Medlemslisten og først atter 
optages, naar han har betalt sin Gjæld til Foreningen. Exclusion af 
et Medlem kan iøvrigt kun finde Sted paa en Generalforsamling med 
trefjerdedele af de tilstedeværende Stemmer. 
3 
